प्रधानमंत्री आवास योजना : दमोह से आई टीम ने घर-घर जाकर किया सर्वे
नरसिंहगढ़ | प्रधानमंत्री आवास योजना के तहत स्वीकृत हितग्राहियों का सर्वे करने बुधवार को दमोह व पथरिया से एक टीम नरसिंहगढ़ पहुंची। टीम ने घर-घर जाकर पात्र हितग्राहियों के संबंध में जानकारी ली और उनके कच्चे व पक्के मकानों को देखा। इस दौरान योजना के तहत पात्रता की श्रेणी में आते हैं उनकी सूची तैयार की गई। जिसकी रिपोर्ट तैयार कर जिला स्तरीय समिति को भेजी जाएगी। जिला महिला सशक्तिकरण अधिकारी संजीव मिश्रा ने बताया कि पंचायत द्वारा पहली सूची में 65 लोगों के नाम बताए गए हैं। उसी सूची का हम लोग घर-घर जाकर पात्र हितग्राहियों का सर्वे कर रहे हैं ताकि किसी अपात्र व्यक्ति योजना का लाभ न ले सके। उन्होंने कहा कि शासन की मंशा है कि केवल पात्र व्यक्तियों को मकान उपलब्ध कराए जाएं। यदि किसी व्यक्ति के पास पहले ही स्वयं का मकान है तो उसे इसका लाभ नहीं मिलेगा।
जो लोग पात्र होंगे उन्हें ही आवास उपलब्ध कराए जाएंगे। उन्होंने कहा कि कुछ दिनों बाद जिला स्तर से एक टीम और गांव में जाकर निरीक्षण करेगी, उसके बाद ही सूची को फायनल किया जाएगा। इस अवसर पर अखिलेश पाठक, श्वाति जैन, दुर्गा बुंदेला, नरेंद्र शर्मा, क्रांति गर्ग, डालचंद अठ्या सहित अनेक लोग मौजूद थे।
hin_Deva hin_Deva hin_Deva